  Майя Бывальцева 14-тӥ гудырикошконлы Удмуртиын коронавирус инфекциен черламъёслэн лыдзы эшшо 29 адямилы йылӥз. Со сярысь улосвыл тӧролэн но кивалтэтлэн «ВКонтакте» мерлыко вотэсысь огиназы ивортӥзы. Выль черламъёс пӧлын Ижкарын 20 улӥсьёс, Сарапулын вить улӥсьёс, Сарпул ёросын кык улӥсьёс. Быдэн одӥг учыр Глазкарын но Кияса ёросъёсын пусйизы. 29 адями йӧназ, одӥг мурт кулӥз – воргоронлы 63 арес вал. Туннэ нуналлы элькунын выль короанвирус инфекциен черлан 2 сюрс 735 учыр лабораториосын зэматэмын. 2 сюрс 261 адями йӧназ, 56 мурт кулӥз. Та дыре 14-езлэн висисьёслэн тазалыксы секыт. Тулыспалысен Удмуртиын коронавирус инфекцилы 231 сюрс 110 эскеронъёс ортчытӥзы, берло уй-нуналскын – 3 сюрс 157.  Тегъёс: Тазалык Ижкар висён Удмуртия коронавирус  